Екатерина Ненчева
И рози по-напред на всеки миг…

chitanka.info

— И рози по-напред на всеки миг

цъфтяха по сияйния ти лик,

а черна днес покрива го тъга…

О, мила, где са розите сега?

— Във вечер късна гроб окичих с тях

и в ранно утро със сълзи го полях…

Днес вече тамо розите цъфтят —

гроб черен те красят!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.